Õpetaja piinlikkuses

"Õpetaja piinlikkuses" (originaalis L'ajo nell'imbarazzo) on Gaetano Donizetti koomiline ooper (melodramma giocoso) kahes vaatuses Jacopo Ferretti libretole Giovanni Giraud’ samanimelise näidendi (1807) järgi. Esiettekanne toimus 4. veebruaril 1824 Rooma Teatro Valles. Rollide esmaesitajad olid Antonio Tamburini (Giulio Antiquati), Savino Monelli (Enrico), Maria Esther Mombelli (Gilda Tallemanni), Giovanni Puglieschi (Pippetto), Nicola Tacci (Gregorio Cordebono), Agnese Loyselet (Leonarda) ja Luigi De Dominicis (Simone). Dirigeeris Gaetano Donizetti. Ooper võeti vastu suure entusiasmiga. Just selle ooperiga saavutas Donizetti oma esimese tõelise edu. Ooper võeti kohe mängukavva paljudes Itaalia linnades. Sellest sai esimene ooper, mida esitati väljaspool Itaaliat Viinis, Dresdenis, Barcelonas ja Rio de Janeiros. Napoli lavastuse jaoks tegi Donizetti parandusi ja täiendusi ning teos kanti 1826. aastal ette "Don Gregorio" nime all. Järgnevatel aastatel esitatigi seda teost peamiselt muudetud variandina. Viimati etendus 19. sajandil toimus 1879. aastal Veneetsias. 20. sajandi esimene ettekanne toimus 1959. aastal Donizetti sünnilinnas Bergamos "Don Gregorio" variandi järgi. 1973. aastal oli ooper Wexfordi festivali programmis, kus esitatakse kaua unustuses olnud oopereid. Järgnevatel aastakümnetel ilmus teos aeg-ajalt eri linnade ooperiteatrite repertuaari. On olnud kontsertettekandeid ning ooperi üksikuid muusikanumbreid esitatakse ooperimuusikakontsertidel. Ooperi täispikad helisalvestised on tehtud aastatel 1950, 1963, 1973 ja 1984. Madama Gilda Tallemanni (sopran), Enrico naine Giulio Antiquati (bariton), vana markii Enrico (tenor), markii, Giulio poeg Pippetto (tenor), Giulio poeg Leonarda (metsosopran), eakas naine Don Gregorio Cordebono (bariton), Giulio majapidaja ja Enrico õpetaja Simone (bass), teener Tegevus toimub 19. sajandi alguses Roomas. Markii Giulio on range patriarh ja nõuab, et tema pojad Enrico ja Pippetto kasvaksid üles täielikus teadmatuses kõigist armuasjadest. Markiil oli varem oma naisega probleeme, mistõttu ta suhtub naissoosse tõrjuvalt. Isegi pärast täisealiseks saamist on ta pojad endiselt isa kontrolli all. Ometi armus Enrico Gildasse juba ammu ning aasta tagasi nad abiellusid salaja. Neil on ka väike poeg. Olles ärritatud isa nõudmistest, palub Enrico oma eakat õpetajalt abi, et ta saaks kohtuda oma naisega. Teine poeg Pippetto on armunud eakasse majapidajannasse Leonardasse. Seegi suhe on salajane. Leonarda on vastutulelik noormehe soovidele, sest loodab saada tulevikus markiisiks. Leonarda saab juhuslikult teada Enrico ja Gilda suhetest. Selles näebki ta oma võimalust ja nõuab, et Pippetto annaks vanahärrale teada Enrico armuafäärist. Kui markii reisilt saabub, saab ta teada Enrico ja Gilda suhtest ning reageerib sellele vihapurskega. Gilda peab last imetama, kuid on jäänud Gregorio tuppa lõksu. Gregorio toob mantli hõlma all sinna Gilda imiku. Vana markii näeb pisipoega, mõistab oma viga ja heldib. Ta annab Enrico ja Gilda abielule oma õnnistuse ning usaldab ka Pippetto naisevalikut. Giulio kavatiin "Basso, basso il cor mi dice" Gregorio ja Giulio duett "Le dirò...così...a quattr'occhi" Cavatina di Enrico kavatiin "Nel primo fior degl'anni" Gilda kavatiin "Figlia son d'un colonnello" Gregorio, Gilda ja Enrico tertsett "Come? Come?" Gregorio ja Gilda duett "Cara mia, ci vuol pazienza" ansambel kooriga "Sentiste? Vedeste?" Enrico ja Gilda duett "I trasporti del tuo core" Gregorio aaria "Zitta, zitta, non pingete" Gilda, Enrico ja Giulio tertsett "Ah! Chi sarà? Signor..." Giulio, Gregorio, Gilda, Enrico ja Leonarda kvintett "Alma rea!" koor "Leonarda che fu?" finaali rondo kooriga ja Gilda aaria "Quel tuo sorriso o padre" William Ashbrook. Donizetti and His Operas. Cambridge University Press, 1982 Charles Osborne. The Bel Canto Operas of Rossini, Donizetti, and Bellini. Portland, Amadeus Press, 1994 Warner Fonit. Gaetano Donizetti L'ajo nell'imbarazzo CD, Brüssel, 1984